Ανέτειλε ο ήλιος την προτελευταία μέρα.
ΜΙΑ ΣΕΙΡΑ ΤΟΥ NETFLIX
Αυτό σημαίνει ότι ένας παίκτης πλησιάζει στα 100.000 δολ.
Ο κωμικός Τομ, όμως, δεν γελάει.
ΤΖΕΝΙΦΕΡ
Ξύπνησε και ακόμα χωνεύει τα νέα
πως η κολλητή του, Τζένιφερ, ήταν ο χάκερ.
Τι στο καλό;
-Καλημέρα, Κύκλε. -Καλημέρα, Κύκλε.
Ανυπομονώ να δω τι θα κάνουμε σήμερα.
Σήμερα είναι μια νέα μέρα.
Έγιναν πολλά χθες. Μου μίλησε η Τζεν,
τη ρώτησα αν ήταν ο χάκερ και το παραδέχτηκε.
Μου είπε ψέματα και με έβαλε σε αμήχανη θέση.
Αλλά το θέμα είναι,
όσο κοιμόμουν, κατάλαβα ότι είναι ο πιο δυνατός σύμμαχός μου.
Ακόμα πιστεύω ότι με θεωρεί το νούμερο ένα της.
Δεν ήταν πολύ καλή στο να είναι ο χάκερ.
Νομίζω ότι προσπάθησε να κάνει κάτι, αλλά δεν το πέτυχε,
μου είπε ψέματα
και τώρα νιώθει τύψεις γι' αυτό.
Πάει, έγινε τώρα.
Κι αν θέλω να έχω πιθανότητες να νικήσω το παιχνίδι,
πρέπει να έχω τον σύμμαχό μου. Περασμένα ξεχασμένα.
ΤΖΕΝΙΦΕΡ
Πάντα μας στήριζε.
Δεν έδωσε λόγο να μην τον εμπιστευόμαστε, και χρειαζόμαστε άτομα.
Πρέπει να εμπιστεύεσαι τους συμμάχους σου, κυρίως τον πιο δυνατό.
Θα δούμε.
Ελπίζω να μην αρχίσουν συνομιλία ο Τσαζ και η Σαμ
για να πουν ότι μας κάρφωσε.
Δεν τη σκαπουλάραμε ακόμα. Μας περιμένει δύσκολη μέρα
και πρέπει να κινηθούμε σίγουρα και στρατηγικά.
Θέλω καφέ.
ΤΣΑΖ
Ποιος ξέρει τι μας μέλλει σήμερα;
Γι' αυτό θα φάω τοστ και μαρμελάδα,
ο βραστήρας φωνάζει να πιω το τσαγάκι μου.
Θέλω να πω ότι δεν θα ανακατευτώ, αλλά δεν το βλέπω πιθανό.
Το ίδιο κι η Μισέλ.
Καθώς εσείς οι Κυκλο-κοσμικοί φτάνετε στο τέλος του ταξιδιού,
σκεφτήκαμε να στείλουμε κατιτίς
για να σας φέρουμε πιο κοντά.
-"Ειδοποίηση!" -"Ειδοποίηση!"
Πλάκα μου κάνεις τώρα.
Μόλις ξεκίνησε η μέρα
κι ο Κύκλος στέλνει ήδη ειδοποιήσεις.
Κοπελιά, ούτε τα δόντια μου βούρτσισα.
"Ημέρα Αγάπης".
"Ημέρα Αγάπης";
ΡΕΪΒΕΝ
"Αγαπώ την αγάπη".
-"Οι παίκτες θα μπορέσουν…" -"…να δώσουν αγάπη και θετικότητα…"
-"…στον Κύκλο". -Καλή Ημέρα Αγάπης!
Επιτέλους! Όλοι έκαναν επίθεση ο ένας στον άλλον
για να αλληλοσκοτωθούν.
Πάω να διώξω κόσμο και μου λες να δεθώ;
"Κύκλε, ξέρεις τι χρειαζόμαστε".
Βάλε παντελόνι αγάπης και θετικότητας.
Το ξέχασα στο καθαριστήριο.
"Για να αρχίσει θετικά η μέρα, έχετε ένα πακέτο. Καλή απόλαυση".
Είναι ημέρα ραντεβού σχολικού χορού ή Ημέρα Αγάπης στο The Circle;
Πολύ ωραίο.
Από πότε κάνεις ωραία πράγματα;
Δεν ξέρω. Και η φάση με τον χάκερ χαριτωμένη ήταν.
Κεκάκια και μπαλόνια! Θεέ μου. Χαίρομαι τόσο πολύ!
Κοπελιά, ξέρεις ότι κάνω δίαιτα. Είσαι άτιμη. Αλήθεια σ' το λέω.
Φάε ένα κεκάκι.
Ορίστε. Σκέτη αγάπη.
Είστε όλοι υπέροχοι. Ελάτε εδώ, παιδιά. Ομαδική αγκαλιά.
"Η Συνομιλία του Κύκλου άνοιξε".
Είναι Ημέρα Αγάπης. Η Τζένιφερ θέλει να μοιράσει αγάπη.
Κύκλε…
Άνοιξε τη Συνομιλία του Κύκλου.
Ας δώσουμε λίγη αγάπη. Με πιάνεις;
"Ο Κύκλος. Παίκτες, τι σας άρεσε περισσότερο εδώ στον Κύκλο;"
Πολύ ωραίο. Θεέ μου!
"Μήνυμα: 'Αυτό που μου άρεσε περισσότερο εδώ
είναι που γνώρισα κάθε παίκτη.
Όλοι αφήσατε τη σφραγίδα σας στην καρδιά μου'. Αποστολή".
Βρε Ρέιβεν.
Ρέιβεν, κι εσύ άφησες τη σφραγίδα σου στην καρδιά μου
και δεν θα σβήσει ποτέ.
Μήνυμα: "Όταν πρωτομπήκα στον Κύκλο,
ένιωθα αβεβαιότητα για μένα.
Όμως, όσοι γνώρισα στη διάρκεια
βοήθησαν να ωριμάσω".
"Σας αγαπώ πολύ όλους. #ΟικογένειαΤουΚύκλουΓιαΠάντα".
Πράγματι. Μαθαίνεις πολλά για τον εαυτό σου, κάνεις δεσμούς
και συγκινείσαι.
Κι εγώ σ' αγαπώ, Τσαζ.
Πολύ ευγενικό, Τσαζ. Δεν περίμενα κάτι λιγότερο.
Μήνυμα: "Η αγαπημένη μου ανάμνηση είναι που με είπε ο Ταν #ΧωριατοπούλαΣουρλουλού.
Γελαστές φατσούλες".
"Χωριατοπούλα…"
Είναι μια χωριατοπούλα σουρλουλού!
Μήνυμα: "Μου άρεσαν οι αληθινοί άνθρωποι που γνώρισα
και το ότι απέκτησα νέους φίλους".
"#ΣαςΈγιναΜπάστακας".
Νιώθω ότι άφησε αιχμές με το "αληθινοί άνθρωποι".
Ποιος ήταν μη αληθινός, Σαμ;
Για πες μας εσύ, Τζένιφερ.
Η Σαμ είναι ακόμα τσαντισμένη.
Μήνυμα με δόλο, αν θες τη γνώμη μου.
"Αγαπώ πολύ τη Σαμ από την πρώτη μέρα".
Πρέπει να σκεφτούμε κάτι γλυκό.
Η ειδικότητά μου. Το λατρεύω.
Πρέπει να τους κάνουμε όλους να συγκινηθούν. Μήνυμα, όλα κεφαλαία…
Να κι οι μούφες της Τζένιφερ. Κύκλε, διώξ' την από τη συνομιλία.
Ξέρεις ότι δεν πάει έτσι, Σαμ.
Όλα κεφαλαία: "Καλή Ημέρα Αγάπης σε όλους. Καρδούλα-ουράνιο τόξο.
Αυτό που μου άρεσε περισσότερο εδώ στον Κύκλο
είναι ότι όλοι με δεχτήκατε στην παρέα,
ακόμα κι όταν ένιωθα λίγο στο περιθώριο".
"Χαίρομαι πραγματικά που γνώρισα τον καθένα σας. #ΠάνταΑγάπη".
Ξέρω ότι είναι σε ζόρικη κατάσταση τώρα.
Δεν βοήθησε τον εαυτό της, αλλά στην τελική
νοιάζομαι ιδιαιτέρως για εκείνη.
Είναι η καλύτερή μου φίλη στον Κύκλο.
Τι κακή γυναίκα.
Μήνυμα: "Αυτό που θα κρατήσω περισσότερο
είναι η πολλή αγάπη και αποδοχή που έλαβα
μαζί με την ελευθερία για να είμαι ο εαυτός μου".
"Είχα άγχος ότι θα με παραγκωνίσετε, αλλά είστε και γαμώ".
"#ΕυχαριστώΠουΕίστεΦίλοι". Από το The Golden Girls.
Όλιβερ!
Μου αρέσει που ακόμα αναφέρεται
στο να είναι απελευθερωμένος και ο εαυτός του.
Μου αρέσει πολύ.
Πολύ όμορφο που όλοι μοιράζουν αγάπη
και μιλούν για το ταξίδι τους.
Είναι σημαντικό,
γιατί νιώθω ότι έχω αλλάξει ως άνθρωπος από όταν πρωτομπήκα.
Μήνυμα: "Ο Κύκλος ήταν ένα ανατρεπτικό ταξίδι
αυτογνωσίας, συναισθημάτων και διασκέδασης.
Αλλά πέρα από το αγχωτικό μέρος, γνώρισα πολλά άτομα,
που όλοι με τον τρόπο τους με έκαναν να χαμογελάσω…"
Θεέ μου. Μια στιγμή.
"…με έκαναν να γελάσω, να χαμογελάσω, να κλάψω και θα τους έχω στην καρδιά μου".
"Δεν θα ξεχάσω ποτέ πόσο υπέροχοι ήσασταν
μετά που ανοίχτηκα".
"Πέρα από την πλάκα, #ΣαςΑγαπώΌλους". Υπέροχο, Τομ.
"Τομ, ήταν πολύ γλυκό.
Αυτό θέλαμε από σένα.
Περιμέναμε να ανοιχτείς και φυσικά είχαμε μόνο αγάπη για σένα".
Ήταν συγκινητική εμπειρία και κατέληξα
να παίζω ένα παιχνίδι που ποτέ δεν θα το περίμενα,
είτε μιλάμε για σύναψη συμμαχιών
είτε για καταστάσεις που πρέπει να πάρεις αποφάσεις,
κάνοντας λάθη.
Διότι έχω κάνει λάθη
και μαθαίνεις πολλά για τον εαυτό σου.
"Η Συνομιλία του Κύκλου έκλεισε".
"Το χρειαζόμασταν αυτό σήμερα".
Εγώ, πάλι, χρειάζομαι χαρτομάντιλο.
Τομ, πρέπει να με κάνεις να γελάω, όχι να κλαίω.
Η Συνομιλία του Κύκλου έκλεισε,
αλλά ο Τσαζ έχει αφήσει κάποιες εκκρεμότητες.
Κύκλε, ξεκίνα ομαδική με την Τζένιφερ και τον Τομ.
"Ο Τσαζ σάς καλεί σε ομαδική συνομιλία".
Θεέ μου.
Με ποιον, Τσαζ;
Αυτό μπορεί να πάει πολύ καλά ή πολύ άσχημα.
Άρχισα να ιδρώνω.
Δεν περίμενα αυτό το άτομο.
-Όχι! -Εντάξει.
Μάλλον ο Τομ μάς κάρφωσε στον Τσαζ ότι ήμασταν ο χάκερ
και τώρα μας γυρνάει μπούμερανγκ.
Νομίζω ότι ο Τσαζ ξεκίνησε αυτήν την ομαδική
για κάτι σχετικό με τον χάκερ.
Και, πλέον, ξέρω ποιος ήταν ο χάκερ.
Θα κάνω εμετό.
Μήνυμα: "Γεια, παιδιά. Το πρώτο που θέλω να πω είναι
ότι σας αγαπώ με όλη μου την καρδιά".
"Λυπάμαι βαθύτατα
που βρεθήκατε σε μια κατάσταση όπου όλοι σας υποπτεύθηκαν".
"Ντρέπομαι που αμφέβαλα για εσάς,
όμως, άνθρωποι είμαστε όλοι και κάνουμε λάθη".
Μου κάνει κομμάτια την καρδιά. Αλήθεια. Είναι πολύ καλό παιδί.
Τζένιφερ, γιατί είπες ψέματα
και με έβαλες σε τέτοια δύσκολη θέση;
Τζένιφερ!
Δεν θα μας καρφώσει ο Τομ.
Γιατί να το κάνει λίγο πριν το φινάλε;
Γιατί; Ποιος θα είναι με το μέρος του;
Αν θεωρεί ότι θα τον κατηγορήσουν, άρα, δεν θα φτάσει στο φινάλε,
τότε, θα επέλεγε να φτάσει με την Τζένιφερ.
Μήνυμα: "Θέλω τη σχέση που είχαμε πριν από όλο αυτό το δράμα.
Η Τζένιφερ κι ο Τομ που αγάπησα
είναι αυτοί που θέλω να θυμάμαι. Αυτό μετράει".
"Ήθελα να το πω τώρα, ώστε όταν το σκέφτομαι,
να λέω ότι προσπάθησα να φτιάξω το πράγμα,
ζήτησα συγγνώμη για τα λάθη μου, αλλά και συγχώρεσα".
Τσαζ, σε συγχωρούμε, μωρό μου! Σ' αγαπάμε!
Πανέξυπνη και στρατηγική κίνηση από τον Τσαζ.
-Διότι… -Άψογη.
…αν φτάσουμε στο φινάλε,
ο Τσαζ θα σκεφτεί "Θέλω να με βάλουν στην ψηλότερη δυνατή θέση,
για να κερδίσω".
Ο Τσαζ είναι γλυκός και αληθινός,
αλλά παίζει έξυπνα και στρατηγικά.
Ας του στείλουμε κάτι θετικό και τρυφερό.
Μήνυμα: "Γεια σου, Τσαζ. Τι όμορφα που ξεκινάει η Ημέρα Αγάπης.
Δύο καρδούλες-ουράνιο τόξο.
Το εκτιμώ που επικοινώνησες. Το παιχνίδι μπορεί να γίνει σκληρό,
αλλά είναι σημαντικό να στηρίζεις τους αληθινούς δεσμούς σου.
Η συγγνώμη σου είναι ανεκτίμητη και λυπάμαι που σε έκανα να αμφιβάλλεις".
"Πάντα είχα σε υπόληψη εσένα και τον τρόπο που φέρεσαι.
#ΠερήφανηΘείαΤζέι. Είσαι ηγέτης στον Κύκλο
και σου αξίζουν πολλά συγχαρητήρια".
Βρε Τζένιφερ.
Η Τζένιφερ νιώθει χάλια.
Νομίζω ότι νιώθει πάρα πολύ χάλια.
Ναι.
Νιώθω τέλεια. Για αγάπη να μιλάμε.
Είναι η μέρα μου. Ημέρα Αγάπης. Ας είναι κάθε μέρα.
Όλοι είμαστε δέσμιοι του Κύκλου.
Δεν θέλω να με περάσουν για χαζό,
γιατί θα ακουστεί γελοίο από το αγγλικό μου στόμα,
αλλά μη μισείτε τον παίκτη.
Το παιχνίδι να μισείτε.
Πού πήγε το αγάπα τον παίκτη και το παιχνίδι;
Μήνυμα: "Τσάζμπερι,
η συγγνώμη σου είναι περιττή και συγχωρείται στη στιγμή".
"Μου δώσατε τόση αγάπη με την Τζεν
που ένα ευχαριστώ είναι λίγο για το ποιόν σας".
Ναι, Τομ.
Μήνυμα: "Ενίοτε, μου ήταν δύσκολο να διακρίνω την αλήθεια,
αλλά το ότι, μετά από ώριμη σκέψη,
σας έχω ακόμα στην καρδιά δείχνει
πως η αγάπη μου για σας ήταν και θα είναι πάντα γνήσια κι αληθινή, ό,τι κι αν γίνει.
Περάσαμε πολλά, αλλά παραμένουμε ενωμένοι". Αποστολή.
Ήταν πολύ ωραία. Θεέ μου.
Συνολικά, ήταν τέλεια συνομιλία.
Νιώθω ότι η Τζένιφερ είναι σε καλύτερη θέση από πριν.
Νιώθω καλά.
Ένιωσα πολλή αγάπη για τον Τσαζ.
Για την Τζένιφερ, νομίζω
ότι έκανε λίγο περίπλοκα τα πράγματα,
αλλά δεν μπορώ να μην την αγαπώ, καθώς έχω έρθει κοντά μαζί της.
Είναι πολύ δύσκολο να προδώσεις κάτι τέτοιο.
Είναι ακόμα Ημέρα Αγάπης.
Οι παίκτες είπαν τι λάτρεψαν περισσότερο στον Κύκλο,
αλλά κανείς δεν σκέφτηκε να ρωτήσει εμένα, την οικοδεσπότη.
Λοιπόν, ευχαριστώ που ρωτάτε, κάνει ρίμα με την παρεξήγηση.
"Ειδοποίηση!"
Συγγνώμη, Πάρις. Τι είπες;
"Για τον εορτασμό της Ημέρας Αγάπης, θα έχετε ένα ξεχωριστό μήνυμα".
"Τι ξεχωριστό μήνυμα;"
Τι;
Κύκλε, μη μου το κάνεις αυτό.
Δεν νιώθω έτοιμος.
Στάσου! Με πέτυχες που μαγειρεύω μπέικον. Περίμενε.
"Παίκτες, ήρθε η ώρα για μηνύματα από τα αγαπημένα σας πρόσωπα!"
"Όχι!"
Μου λείπει το σπίτι μου.
Δεν ξέρω καν ποιος μπορεί να έστειλε.
Ελπίζω ο μπαμπάς ή ο αδερφός μου.
Η καρδιά μου!
Δείξε μου τα μωρά μου!
Ανυπομονώ να λάβω αυτήν την ενέργεια,
για να μου υπενθυμίσει τον λόγο που μπήκα στον Κύκλο.
Ναι. Βασικά, θέλω να το δω. Θέλω… Μπορώ να δω το μήνυμα, παρακαλώ;
Δεν είμαι έτοιμη. Περίμενε. Θέλω χαρτομάντιλα, Κύκλε.
Ναι, Κύκλε, περίμενε. Κι εγώ θέλω πολλά χαρτομάντιλα.
Πρώτη που θα δει το μήνυμά της είναι η Ταμίρα, αλλιώς Τάσια,
βίντεο από τη φιλενάδα της.
Θεέ μου! Τάσια.
Ξέρεις πόσο μου λείπεις. Κυριολεκτικά, περνάμε όλο το 24ωρο μαζί.
Ισχύει.
Κι επειδή δεν είσαι εδώ, λέω
"Τι διάολο θα κάνω όλη μέρα τώρα;
Δεν έχω κανέναν να γελάσω ούτε να φορτώσω τα σκυλιά.
Αναλαμβάνω όλη την ευθύνη για αυτά".
Κοίτα πού έφτασες.
Ήρθες από μια μικρή πόλη στο Κάνσας και μπήκες στον #Κύκλο, μωρή.
-Πάμε! -Θεέ μου!
-Έτσι! Σ' αγαπάμε. Μας λείπεις. -Δες τον Σέλντον.
Σε στηρίζουμε με τον Σέλντον, η Κέισι ξαπλώνει.
Ξέρεις ότι κοιμάται.
Πες "Σ' αγαπάμε".
Την αγαπώ! Τέλειο.
Αυτό είναι που μετράει.
Κι από το ένα ψεύτικο προφίλ, στο άλλο.
Η Τζένιφερ, αλλιώς Μπρετ και Ξανθή, θα δουν τα βίντεό τους.
Γεια σου, Μπρετ. Εδώ ο μπαμπάς σου. Θαυμάσιο που έφτασες ως εδώ.
Σπάνια λέω ότι με κάνεις περήφανο και πόση αποφασιστικότητα έχεις.
Διάλεξες τον δικό σου δρόμο, παρόλο που δεν τον ενέκρινα,
αλλά θα πετύχεις όπως και να 'χει.
Συγχαρητήρια, λοιπόν, για εδώ που έφτασες.
Μην αλλάζεις πλάνο
και θυμήσου, η άμυνα δίνει πρωταθλήματα.
Ναι, μωρό μου!
Επειδή σε ξέρω, πιστεύεις ότι θα νικήσεις
και το ίδιο πιστεύουμε κι εμείς.
Μπρετ, ξέρω ότι για όλους μας άρχισε δύσκολα η φετινή χρονιά.
Σίγουρα η μαμά σου σε προσέχει και σε υποστηρίζει από ψηλά.
Ξέρεις ότι θα ήταν περήφανη για σένα.
Πάντα ήταν, ό,τι κι αν έκανες.
Κι αυτό θα ήταν το κερασάκι στην τούρτα.
Ανυπομονώ να γυρίσεις πίσω σ' εμάς.
Ναι.
Πολύ όμορφο.
Δεν το περίμενα καθόλου αυτό.
Ανέκαθεν πήγαινα κόντρα στο ρεύμα
κι ήταν περίεργο που μίλησε έτσι, αλλά ένιωσα υπέροχα που με στηρίζει.
Σ' αγαπάει.
Το ξέρω. Είμαι κακός μπελάς, αλλά με αγαπάει.
Θεέ μου. Είναι η μαμά μου, η θεία και ο θείος.
Γεια, γλυκιά μου.
Είμαστε πολύ περήφανοι για σένα.
Μου λείπεις πολύ, Ξανθή μου.
Και σ' αγαπώ πάρα πολύ.
Ξέρω ότι θα φτάσεις στον τελικό. Θα νικήσεις,
γιατί η αγάπη σου, το γέλιο σου και το χαμόγελό σου είναι μεταδοτικά.
Δεν υπάρχει αμφιβολία ότι θα πετύχεις σε ό,τι βάλεις στόχο.
Η διαρκής αποφασιστικότητά σου να διαπρέψεις εμπνέει τους πάντες.
Και ξέρω ότι θα κερδίσεις τα λεφτά, μικρή.
Θα τα κερδίσεις.
Εμπρός, Ξανθή!
Το ξέρω ότι θα καταφέρεις.
Σ' αγαπώ πολύ…
Εγώ πιο πολύ, γλυκιά μου.
Εμψυχώνει πολύ, όπως εσύ.
Θεέ μου.
Θεέ μου. Είναι απίστευτο που βλέπω τα πρόσωπά τους.
Έχουμε πολύ στενή σχέση. Οι γονείς μου είναι οι κολλητοί μου.
Ανυπομονώ να γυρίσω σπίτι
και να δώσω αγάπη στη μεγάλη ελληνική οικογένειά μου.
Ακολουθεί το μήνυμα του Όλιβερ από τη μαμά του και τον φίλο του.
Γεια σου, Όλιβερ. Εδώ Κουέι και η μαμά σου.
Μεσιέ, ξέρεις ότι μου λείπεις πολύ,
αλλά είμαι περήφανη.
Είμαι σίγουρη ότι θα τα καταφέρεις.
Θυμήσου που νόμιζες
ότι θα δεχόσουν μπούλινγκ λόγω της περσόνα σπασίκλα που έχεις,
αλλά, στην πραγματικότητα,
κατάφερες να βγεις βασιλιάς του χορού.
Το να είσαι ο εαυτός σου είναι πάντα υπεραρκετό.
Χάρη σε σένα που έζησες την αλήθεια σου τόσο νέος
πήρα κουράγιο να ζήσω κι εγώ τη δική μου ως ενήλικη πλέον
και θα σε θαυμάζω για πάντα γι' αυτό.
Πάμε, γιε μου. Πάμε, Όλιβερ. Το 'χεις.
Είσαι πολύ κοντά. Κέρδισε τα φράγκα, μωρό μου!
-Κέρδισε! -Μην τα παρατάς.
Τα θέλουμε. Το 'χεις.
Θεέ μου.
Θα τους περιλάβω όταν βγω από δω, πριν λίγο βάφτηκα.
Το ότι μου υπενθύμισαν ποιος είμαι, τι μπορώ να κάνω
και για το τι είμαι ικανός όντας ο εαυτός μου
και ξέροντας ότι αξίζω,
ήταν ό,τι χρειαζόμουν και τους ευγνωμονώ.
Πάντα αξίζεις.
Ας δούμε πόσο ψυχροί είναι οι Βρετανοί.
Μήνυμα για τον Τομ από τους γονείς και την κοπέλα του.
Θα συγκινηθώ.
Γεια, Τομ.
Περιττό να πω, εδώ οι γονείς σου.
Το φυσιολογικό θα ήταν να σου πω ότι μας λείπεις.
-Αλλά δεν ισχύει. -Εμένα μου λείπει.
Είμαστε πολύ περήφανοι που έφτασες τόσο μακριά.
Θα λέγαμε "Τομ, να είσαι ο εαυτός σου",
αλλά λόγω στρατηγικής στον Κύκλο, μπορείς να είσαι όποιος θέλεις.
-Είμαστε οι μεγαλύτεροι φαν σου. -Ναι.
Πιστεύουμε ότι κι οι υπόλοιποι θα σε λατρέψουν εξίσου.
Κι αυτό σημαίνει σίγουρη νίκη.
Λατρεύω τον μετρημένο και σαρκαστικό μπαμπά μου,
ενώ η μαμά μου χαχανίζει συνέχεια.
Γεια σου, μωρό μου. Δεν το πιστεύω πόσο μακριά έφτασες.
Τόσους που ξεγέλασες
για να σε συμπαθήσουν και να σε κρατήσουν είναι ένα θαύμα.
Αστειεύομαι.
Όλοι ξέρουμε ότι είσαι πλακατζής,
αλλά ελπίζω ο κόσμος να δει και μια διαφορετική πλευρά σου,
αυτήν που ξέρω εγώ, τη στοργική και τρυφερή.
Να θυμάσαι, είναι ένας διαγωνισμός και θες να κερδίσεις.
Ξέρουμε ότι έχεις το ζήλος και το πάθος γι' αυτό.
Έφτασε η κρίσιμη ώρα. Πραγματικά, θα σκίσεις.
Το ξέρω. Το 'χεις μέσα σου.
Πάνω τους, εντάξει; Μου λείπεις. Γύρισε σύντομα πίσω.
Μου λείπουν όλοι πολύ.
Οι γονείς μου, η Τζούλια.
Τους αγαπώ όλους και…
ανυπομονώ να τους ξαναδώ. Τώρα είναι η τελική ευθεία.
Τέλειο οι άνθρωποί σου να σε περιμένουν στο τέρμα.
Ακολουθεί η Ρέιβεν,
έχει μήνυμα από τη φίλη και την αδερφή της.
"Ο Κύκλος έγινε γλυκανάλατος".
Ρέιβεν, τα κατάφερες. Θεέ μου. Είμαι περήφανη για σένα, αδερφούλα.
Γεια! Εδώ Τζαλίσα.
Ξέρω ότι η νίκη θα σήμαινε πολλά για σένα και την οικογένειά σου.
Οι γονείς σου θα ήταν περήφανοι για σένα.
Να ξέρεις ότι σε προσέχουν, εξασφαλίζοντας ότι θα κερδίσεις.
Ξέρω ότι η κοινότητα των κωφών θα είναι πολύ περήφανη
που ευαισθητοποιείς τον κόσμο,
ώστε όλοι να μάθουν τις δυνατότητές μας.
Φρόντισε να κάνεις αυτό που ξέρεις καλύτερα
και δείξε σε όλους ότι μπορούμε να κάνουμε τα πάντα.
Στο εξής, είναι το τελικό στάδιο.
Γι' αυτό γύρισε πίσω με τα λεφτά.
Το 'χεις. Είναι τελειωμένη υπόθεση.
"Τελειωμένη!"
Σ' αγαπάμε, μας έλειψες κι ανυπομονούμε να σε δούμε.
Σας αγαπώ.
Θεέ μου.
"Μου λείπουν πολύ. Πάρα πολύ.
Με στήριξαν εξαρχής.
Κάθε παλαβομάρα που έκανα
εκείνες με στήριζαν πάντα στο 100%.
Θεέ μου, χαίρομαι πολύ που είμαι εδώ
και που εκπροσωπώ την κοινότητα κωφών.
Ήταν ο στόχος μου.
Ήθελα να είμαι εκπρόσωπος των κωφών, για να δείξω παντού ότι μπορούμε τα πάντα.
Το μόνο που δεν μπορούμε είναι να ακούμε. Μπορούμε όλα τα άλλα.
Είμαστε άνθρωποι όπως όλοι.
Σας αγαπώ, παιδιά".
Ανυπομονούσε γι' αυτό, ελπίζω να είναι έτοιμη.
Το μήνυμα για τη Σαμ από τη μαμά και τη γιαγιά της.
Σαμ! Σ' αγαπάμε. Μας έλειψες.
Θεέ μου.
Χαίρομαι πολύ για σένα. Ήξερα ότι θα φτάσεις τόσο μακριά.
Ξέρω ότι είναι μόνο η αρχή για καλύτερα πράγματα που έρχονται.
Έφτασες τόσο μακριά όντας ο εαυτός σου,
γι' αυτό συνέχισε έτσι, δεν υπάρχει επιστροφή.
Δεν υπάρχουν χαμένοι ή "Δεν το κάνω. Δεν μπορώ".
Έχεις ήδη κερδίσει.
Είμαι δίπλα σου και σ' αγαπώ.
Κι εγώ σ' αγαπώ, με όλη την καρδιά και την ψυχή μου.
Σε παρακαλώ, γύρισε σπίτι.
Είτε κερδίσεις είτε χάσεις,
είσαι η καλύτερη για μένα, η καλύτερη.
Και σ' αγαπώ πάρα πολύ.
Η μανούλα μου.
Μου λείπουν πολύ. Μανούλα, μου λείπεις πολύ.
Θέλω να τις φροντίσω. Μόνο αυτό.
Με φροντίσατε μια ζωή. Θέλω μόνο…
Η μαμά μου δούλεψε σκληρά μια ζωή
για να μη μου λείψει τίποτα.
Η γιαγιά μου με φρόντιζε για να μπορεί να δουλεύει η μητέρα μου.
Δεν θα ήμουν η γυναίκα που είμαι σήμερα χωρίς αυτές.
Θέλω να το ανταποδώσω.
Θέλω να τις δείξω ευγνωμοσύνη φροντίζοντάς τες.
Μου λείπουν οι μοσχάρες μου. Μου λείπετε.
Με νευριάζετε, αλλά μου λείπετε.
Έρχομαι σπίτι, κυρίες μου.
Κι ελπίζω να φέρω και το παραδάκι.
Θα σου αγοράσω κι άλλες κιτς νυχτικιές γιαγιά,
γιατί είναι πανέμορφες με τον κιτς τρόπο τους.
Και τέλος, ο Τσαζ, που έχει μήνυμα από τον μνηστήρα του και τη μαμά του.
Ποιος… Θεέ μου. Ήδη είμαι έτοιμος να…
Γεια, Τσαζ. Εγώ είμαι.
Αν υπάρχει κάτι που δεν σου λέω αρκετά, Τσαζ,
είναι το πόση έμπνευση είσαι για μένα.
Ξέρω ότι σου λέω συνεχώς πόσο δυνατός είσαι,
πόσα έχεις περάσει και πόσο υπέροχος άνθρωπος είσαι,
όμως, δεν φαντάζεσαι το πόσο με έχεις επηρεάσει.
Συνέχισε να είσαι σπουδαίος και αληθινός.
Συγκεντρώσου στο παιχνίδι και τελείωσε τη δουλειά.
Το ότι έφτασες ως εκεί είναι απόδειξη του αληθινού χαρακτήρα σου.
Σου αξίζει μια νίκη στη ζωή σου, Τσαζ. Σου αξίζει αυτή η νίκη.
Γεια σου, γιε μου.
-Θεέ μου! Πλάκα κάνεις. -Μου λείπεις πολύ.
Είσαι ένας υπέροχος άντρας
και είμαι περήφανη που είσαι γιος μου.
Ξέρω ότι πήρες πολλά χαρακτηριστικά από τον αδερφό σου
και ξέρω ότι είναι ο φύλακας άγγελός σου.
Να θυμάσαι ποιος είσαι,
να έχεις την αυτοπεποίθηση που έχεις επιδείξει
και φτάσε ως το τέρμα και κέρδισε.
Δεν ξέρω τι να πω αυτήν τη στιγμή.
Όσα είπαν ο μνηστήρας μου και η μαμά μου είναι πέρα για πέρα αληθινά.
Ο αδερφός μου είναι πάντα μαζί μου
και πάντα θα κουβαλάω το πνεύμα του σε ό,τι κάνω.
Μου δείχνει ότι είμαι ακριβώς εκεί που πρέπει να είμαι.
Είμαι ακριβώς εκεί που πρέπει να είμαι τώρα.
Μετά από αυτά τα συγκινητικά μηνύματα,
οι παίκτες καταφεύγουν στην αγαπημένη τους ασχολία,
παριστάνουν ότι κάνουν κάτι αναμένοντας ειδοποίηση.
-"Ειδοποίηση!" -"Ειδοποίηση".
Κυρία Ειδοποίηση, ξεφούρνισέ το.
Δεν μπορείς να το κάνεις πιο ήρεμα;
Μόνο απότομα πετάγεσαι;
Συγγνώμη που διακόπτω το πρόγραμμα αγάπης, γυρνάμε στην κανονική ροή μας. Ειδοποίηση!
"Παίκτες, ήρθε η ώρα για αξιολόγηση".
Τώρα θα δούμε αν οι παίκτες αξιολογούν στρατηγικά ή συναισθηματικά.
"Ο τελευταίος στην κατάταξη θα μπλοκαριστεί άμεσα από τον Κύκλο".
Πολύ κακό για εμάς.
Σκατά.
Σοβάρεψε το πράγμα.
Ήμουν τελευταία τις προάλλες.
Γαμώτο.
Κάποιος θα εξαφανιστεί.
Φεύγει, χάνεται, γίνεται καπνός, πάπαλα!
Ξέρω πολύ καλά πώς θα αξιολογήσω,
όπως το κάνω από την πρώτη μέρα, δίκαια, ειλικρινά και εμπεριστατωμένα.
Υπάρχει μεγάλη πιθανότητα, αν οι παίκτες ψηφίσουν συναισθηματικά,
ο Τομ κι η Τζεν να βρεθούν στο κάτω μισό.
Άρα, σκούρα τα πράγματα για μας,
γιατί ο Τομ ήταν από πάνω μας σε κάθε αξιολόγηση.
Ελπίζω οι άλλοι να ψηφίσουν όπως θέλουν.
Εύχομαι σε όλους το καλύτερο.
Κυριολεκτικά, είναι η πιο αγχωτική στιγμή σε όλο το παιχνίδι.
Κύκλε…
Άνοιξε την αξιολόγηση.
Ένα έχει σημασία τώρα, ο τελευταίος μπλοκάρεται. Τελεία.
Κι όσους υπολογισμούς κάνω,
τελευταίοι είμαστε εμείς και ο Τομ, με διαφορά ενός πόντου ή ισόπαλοι.
Μπορούμε να βάλουμε δεύτερο τον Τομ και πρώτο τον Τσαζ.
Έτσι κι αλλιώς, πρώτος θα είναι.
Άκου, είτε ρίχνουμε τον Τομ για να σώσουμε το τομάρι μας
είτε τον κρατάμε ψηλά γιατί τον θέλουμε.
Πρέπει να επιλέξουμε.
Κύκλε, βάλε την Τζένιφερ στην πρώτη θέση.
Μαζί μπήκαμε.
Είπα ότι πάντα θα είναι το νούμερο ένα μου.
Είναι η μόνη υπόσχεση που είπα ότι θα κρατήσω
και θα το κάνω.
Οπότε, Τζένιφερ, είσαι το νούμερο ένα μου.
Κύκλε, θα βάλουμε τον Τσαζ στην πρώτη θέση,
γιατί, όπως και να 'χει, αυτός κάνει κουμάντο
και σε όποια θέση κι αν τον βάλουμε, πάλι θα είναι στην κορυφή.
Κύκλε, θα βάλω τη Σαμ στην πρώτη θέση.
Χωρίς ανταγωνισμό η πρώτη θέση.
Ποτέ δεν αμφέβαλα ούτε αναρωτήθηκα για την αφοσίωσή της.
Ποτέ δεν αναρωτιέμαι τι σκέφτεται
και περάσαμε πολλά.
Γι' αυτό έχω πάντα τη Σαμ πρώτη.
Κύκλε, θα βάλω τον Τσαζ στην πρώτη θέση.
Γκέι σύζυγέ μου, σε λατρεύω.
Είσαι ειλικρινής, αληθινός, συνεπής
και δεν θα έβαζα κανέναν άλλον εκεί ψηλά.
Θα δώσω την πρώτη θέση στην Ταμίρα.
Η Ταμίρα δεν έχει κάνει αρκετά για να εντυπωσιάσει τους άλλους
και θέλω να τη βοηθήσω για να μην μπλοκαριστεί.
"Στη δεύτερη θέση, θα βάλω τη Σαμ".
Κύκλε, θα βάλω τον Όλιβερ στην τρίτη θέση.
Δεν νιώθω άνετα να θυσιάσουμε τον Τομ.
Αν θες να τον ρίξουμε λίγο για να συμβιβαστούμε, συμφωνώ.
Δεν βγάζουμε ινφλουένσερ,
αλλά σώζουμε τον εαυτό μας από το να μπλοκαριστούμε.
Ο Τομ υπήρξε το νούμερο ένα μας από όταν μπήκαμε στο παιχνίδι.
Στην τέταρτη θέση, θα βάλω την Τζένιφερ.
Θα βάλω τη Ρέιβεν στην τέταρτη θέση.
"Στην πέμπτη θέση, θα βάλω τον Τομ".
Ο Τομ μάς έχει νικήσει σε κάθε αξιολόγηση.
Ειλικρινά, πιστεύω ότι πρέπει να τον ρίξουμε τελευταίο.
Θεέ μου.
Παιχνίδι είναι.
Θα βάλω τον Τσαζ στην τελευταία θέση.
Δεν έχω σχέση μαζί του ούτε του έχω αφοσίωση
και νιώθω ότι αυτός κάνει κουμάντο τώρα.
Οπότε, αν τον βάλω τελευταίο,
θα με βοηθήσει να ανέβω στην αξιολόγηση,
ώστε να μην μπλοκαριστώ απόψε.
Κύκλε, βάλε την Τζένιφερ στην έκτη θέση.
Ποτέ μα ποτέ δεν περίμενα
να βάλω αυτήν την παίκτρια στην τελευταία θέση.
Δημιούργησε μια δυναμική οικογένειας
και το έχαψα.
Νιώθω σκέτη απογοήτευση όσον αφορά την Τζένιφερ.
Κύκλε, θα βάλω την Ταμίρα στην τελευταία θέση.
Η Ταμίρα ήταν αξιαγάπητη και υπέροχη.
Είναι πολύ πνευματώδης,
αλλά δεν νιώθω ότι στην τελευταία φάση του παιχνιδιού
που θες να δεις κάτι παραπάνω
αυτή το έδειξε.
Και πιστεύω ότι δεν έχει κάνει δυνατούς δεσμούς.
Γι' αυτόν τον λόγο, θα τη βάλω στην έκτη θέση.
Είναι η πιο δύσκολη απόφαση
που έπρεπε να πάρουμε σε όλο το παιχνίδι.
Κι όσο κι αν με πονάει,
είναι ένα παιχνίδι.
Οπότε, Κύκλε, βάλε τον Τομ στην έκτη θέση.
Νιώθω τύψεις, αλλά είναι παιχνίδι. Έχεις δίκιο.
Αν η Τζένιφερ μπλοκαριστεί, φεύγουμε ούτως ή άλλως.
-Ναι. -Είναι κίνηση ασφαλείας.
Δεν έχει σημασία. Αν μείνει η Τζένιφερ, γλυτώνει άλλη μια μέρα.
-Κύκλε… -…υπόβαλλε…
…την αξιολόγησή μου.
"Τέλος αξιολόγησης".
Τώρα περιμένουμε.
Είναι εξαιρετικά σημαντική αξιολόγηση.
Έβαλα πρώτη την Τζένιφερ.
Πάντα ήταν και θα είναι πρώτη για μένα.
Χαίρομαι που την έχω ως σύμμαχο.
"Κύκλε, είσαι ύπουλος.
Άρχισες τη μέρα με αγάπη…
και μετά έκανες χαλάστρα, βάζοντάς μας να αξιολογήσουμε τον άλλον".
Με το πέρας της αξιολόγησης και ξέροντας ότι ο τελευταίος μπλοκάρεται,
οι παίκτες έχουν πολλά στο κεφάλι τους.
Αλλά είναι ακόμα Ημέρα Αγάπης. Ας παραμείνουμε σε αυτήν τη διάθεση.
"Ειδοποίηση".
Το μισώ όταν το κάνεις αυτό!
"Πάρτι Ημέρας Αγάπης!"
Ναι!
"Ο Κύκλος θα ήθελε να σας καλέσει…"
"…στο πάρτι Ημέρας Αγάπης".
Ώρα να κάνουμε κέφι.
"Τα αντικείμενα για το πάρτι είναι στην πόρτα".
Αυτός ο τύπος
θα γίνει σέξι.
Κι αυτή η κοπέλα
θα δει τι είναι στην πόρτα.
Θεέ μου.
Φανταχτερό παντελόνι.
Θεέ μου!
Καλύπτει το στήθος μου; Ας το ελπίσουμε.
Αρχίζω να πιστεύω
ότι προσπαθούν να φτιάξουν το κλίμα.
Όλα τα πιάνεις, Μπρετ.
Μια για πάντα, μωρό μου!
Πες ότι με αγαπάς
Εμπρός, κορόιδεψέ με
Κάνε ότι με αγαπάς.
Πες γιατί με αγαπάς. Θέλω να ξέρω.
Σκατά!
Έτσι είναι το σωστό πάρτι Ημέρας Αγάπης.
"Η Συνομιλία του Κύκλου άνοιξε!"
Κύκλε, άνοιξε τη Συνομιλία του Κύκλου.
Μήνυμα: "Γεια σας, πιτσουνάκια μου.
Ο Τόμι ήπιε λίγη σαμπάνια
και βάζει σέξι εικονίδια, κάνοντας τα γλυκά μάτια,
βρε σεξο…"
-"…κουκλο…" -"…μουρλο…"
-"…θεο…" -"…σφιχτο…"
-"…μανουλο…" -"…μάνουλα".
Πολλές λέξεις.
Μην πιει άλλο ο Τομ. Δώστε του λίγο χυμό ή νερό να στανιάρει.
Μήνυμα: "Πώς είστε όλοι;
Σας στέλνω μήνυμα ενώ κάνω κατακόρυφο στον τοίχο.
#ΝαιΈκαναΣπαγκάτο.
Σας αγαπώ πολύ. Καλή Ημέρα Αγάπης". Αποστολή.
Το αφήνω στον Τσαζ.
Μήνυμα: "Καλή Ημέρα Αγάπης, αγάπες μου!
Πάρταρα για όλους απόψε, φορώντας το ροζ φόρεμα μου.
Σας αγαπώ πολύ όλους. Εικονίδιο τσούγκρισμα ποτηριών". Αποστολή.
Προτίθεμαι να κάνω πέρα τον θυμό μου,
γιατί το πάρτι έχει κέφι και όλοι φέρονται θετικά.
Ξέρεις κάτι; Θα τσουγκρίσω, Τζένιφερ.
"Μήνυμα: 'Άλλο ένα πάρτι μαζί σας που το διασκεδάζω.
Σας αγαπώ όλους. Τρεις φατσούλες με φιλάκι.
Στέλνω ότι σας αγαπώ στη νοηματική γλώσσα'. Αποστολή".
Έτσι είναι.
Θα κάνω μια καρδιά.
Σ' αγαπώ.
Πασίγνωστο. Σ' αγαπώ, Ρέιβεν.
Σ' αγαπώ, Κιάνου Λιφς. Σ' αγαπώ, Ρίτσαρντ Πλαντς.
Σ' αγαπώ, Σρούμπερτ Πάτινσον. Σ' αγαπώ, Μόργκαν Τρίμαν.
Λατρεύω όλη αυτήν την αγάπη.
Με αγχώνει. Είναι υπερβολικά πολλή αγάπη.
-"Ειδοποίηση!" -"Ειδοποίηση!"
Τι είναι τόσο επείγον για να διακοπεί το πάρτι;
Δείξε μου αγάπη, μωρό μου.
"Αποτελέσματα αξιολόγησης". Τι; Γιατί; Όχι!
Τώρα αγχώθηκα.
Θεέ μου.
Ελπίζω να φοράς τη ζώνη σου, μικρή μου.
"Ο τελευταίος στην κατάταξη μπλοκάρεται άμεσα".
Ο τερματισμός είναι κοντά,
ίσως οι παίκτες να άλλαξαν τρόπο αξιολόγησης
και να έπραξαν με βάση το συμφέρον τους.
Δεν θέλω να τα δω!
"Ο παίκτης είναι…"
"Έτσι; Έτσι απλά;"
Θα το κάνουν έτσι;
Είναι πολύ σκληρό.
Σε παρακαλώ, ας φύγει η Τζένιφερ.
Ή το μωρό μου, η Ταμίρα. Συγγνώμη, αλλά δεν θέλω να φύγω.
Αν φύγει ο Τομ, κάναμε την πιο έξυπνη κίνηση
αξιολογώντας τον τελευταίο για να σωθούμε.
Έχω πάρα πολύ άγχος.
Δεν υπήρξε ούτε μια στιγμή στον Κύκλο
που να ένιωσα ασφαλής.
Θεέ μου.
Μη βγάλεις το πρόσωπό μου.
Όλα συμβαίνουν για κάποιον λόγο. Όλα καλά.
Μην είμαι εγώ όμως.
Έγλειψα κόσμο για να φτάσω εδώ και δεν το συνηθίζω.
Δεν γίνεται να φύγω τώρα.
Δεν θέλω να είμαι εγώ.
"Όχι εγώ".
Βαθιές ανάσες, Τζένιφερ.
Θεέ μου.
Κύκλε, ποιος είναι;
Θεούλη μου!
Ο Τομ είναι.
ΜΠΛΟΚΑΡΙΣΤΗΚΕΣ
Θεέ μου. Μπλοκαρίστηκα.
Ο Τομ.
Φίλε!
Τομ, δεν έπρεπε να είσαι εσύ.
Τι στον διάολο είδα μόλις τώρα;
Ο Τομ;
"Δεν έβαλα ψηλά τον Τομ, αλλά σοκαρίστηκα".
Παραμείναμε.
Είναι γλυκόπικρο.
Ειλικρινά, πίστευα ότι θα βγω αλώβητος από αυτόν τον γύρο.
Δεν μπορώ να καταλάβω πώς συνέβη αυτό,
αλλά είναι παιχνίδι στρατηγικής.
Οι παίκτες παίζουν το παιχνίδι για να νικήσουν.
Ήταν η ώρα μου να φύγω.
Δεν νομίζω ότι μπλοκαρίστηκε το σωστό άτομο.
Τζεν!
-Επιβιώσαμε της αξιολόγησης. -Επιβιώσαμε της αξιολόγησης!
-Απίστευτο. Θεέ μου. -Κάνε αγκαλιά.
-Τα καταφέραμε. -Ναι!
"Ειδοποίηση"; Εντάξει.
"Πριν φύγεις, μπορείς να γνωρίσεις έναν παίκτη".
Μπορώ να γνωρίσω τον Τσαζ.
Είναι το άτομο που θαύμαζα σε όλο το παιχνίδι.
Θέλω να δω τον άντρα που συζητούσα μαζί.
Φαίνεται πολύ καλός.
Μπορώ να γνωρίσω την Τζένιφερ
και να ζητήσω εξηγήσεις για τις πρόσφατες ύποπτες κινήσεις της.
Δεν νιώθω έτοιμος να κάνουμε αυτήν τη συζήτηση.
Αποφάσισα.
Ξέρω ποιον θα γνωρίσω.
"Ειδοποίηση!"
"Κύκλε, χάλασαν οι σχέσεις μας τώρα".
"Ο Τομ έρχεται να γνωρίσει έναν από σας τώρα!"
Σκατά.
Ανησυχώ για όλους τώρα.
Ας δείξω λίγο δέρμα για τον Τομ.
Τζεν, δεν σε έχω δει τόσο ενθουσιασμένη για επισκέπτη.
Ο Τομ είναι.
Θα κλάψω απόψε.
Δεν θα το αντέξω.
Θα χωρέσω;
Ναι, ήρθες να μας δεις!
Έκπληξη!
Τι;
Αμάν. Είστε και οι δύο όμορφοι.
Θεέ μου, σ' αγαπάμε.
-Είπαμε "Εμάς πρέπει να έρθει να δει". -Όχι!
Φυσικά και θα ερχόμουν.
Κάνατε τέλεια μία 51χρονη γυναίκα.
-Κάθισε. -Κάθισε.
Ναι, φυσικά.
Μπήκαμε την πρώτη μέρα ως ο εαυτός μας.
Μπήκαμε με τους αρχικούς οκτώ στο παιχνίδι.
Την πρώτη μέρα φάγαμε διπλό μπλοκάρισμα.
Πήραμε δεύτερη ευκαιρία ως Τζένιφερ.
Άρα, η Τζεν είναι ψεύτικη;
Εντελώς.
Δεν γνωριζόσασταν πριν μπείτε;
-Όχι. -Όχι.
Θεέ μου! Παιδιά!
Απίστευτο. Ξέραμε ότι υπάρχεις.
Μπράβο σας.
Άκου τον ρόλο της Τζένιφερ.
Εγώ κάνω τη γλυκιά κι ανοιχτή πλευρά της κι αυτός την τεκνατζούδικη και πνευματώδη.
Της το είπα. Είπα
"Θα σου κλέψω τον Τομ. Εσύ απόρριψέ τον με ευγένεια".
Είπα "Θα γίνω η Μέγκαν Μαρκλ του κι εσύ κολλητός του".
-Μας άρεσε… -Είχαμε εμμονή μαζί σου.
Μπορούμε να το κάνουμε;
-Ακριβώς. -Σας παρακαλώ.
"Τομ, δεν θα έρθεις να με δεις;
Μάλλον όχι".
Η Τζένιφερ είναι το κορίτσι του και σίγουρα πεθαίνει να τη γνωρίσει.
-Ήσασταν ο χάκερ. -Ναι.
Τσαντίστηκες;
Ξέρεις κάτι; Θα προτιμούσα η Τζεν να μου το έλεγε στα ίσια,
γιατί βρέθηκα σε δύσκολη θέση. Σκέφτηκα να πάω στους τρεις…
-Το ξέραμε. -…και να τα ξεράσω.
Αλλά σκέφτηκα ότι έχω αφοσίωση σε αυτό το άτομο.
-Τομ. -Δεν θα την αθετήσω.
Πάντως, ο Τσαζ θα κερδίσει άνετα το παιχνίδι.
-Ναι. -Το θέμα με τον Τσαζ είναι
ότι πάντα τον θεωρούσα μονάδα με τη Σαμ και τη Ρέιβεν, παρά τρία άτομα χωριστά.
-Ακριβώς. Ναι. -Ναι.
Είναι αδιαπέραστοι μαζί.
-Ισχύει. -Συμφωνώ απολύτως.
Ο Τσαζ θα κερδίσει. Αναμφίβολα.
Το πιο σημαντικό ζήτημα που μου είπε ο Τσαζ
ήταν ότι αναφέρατε το "γυναίκα μου" σε συνομιλία και το κατάλαβε.
-Σωστά. -Ναι.
Νομίζω ότι κάνατε λάθος σε αυτό.
Ξέρουν ότι η Τζένιφερ ήταν ο χάκερ.
-Μάλλον ναι. -Το ξέρουν.
Φοβάμαι πως ναι.
Δεν ξέρω τι συμβουλή να σας δώσω στο εξής,
διότι, ειλικρινά,
το να μπείτε ανάμεσα σε αυτήν τη δύναμη των τριών…
Όχι.
Θα είναι δύσκολο.
Ο Μπρετ ρώτησε "Ποιο είναι το σχέδιο;"
Είπα "Ελπίζουμε για το καλύτερο. Αυτό".
Αν προσπαθούσατε… Μπα, δεν θα πετύχει.
Τώρα είναι όποιος κάνει τα λιγότερα λάθη.
Περιμένουμε μήπως τα σκατώσουν.
Δεν πρόκειται.
Ό,τι κι αν είπατε εσείς, εγώ εννοούσα την κάθε λέξη
και ξέρω ότι…
-Παρομοίως. -…μιλάτε από κοινού.
Τομ, θέλουμε να γίνουμε φίλοι.
Παρακαλώ, ελάτε στον Πύργο του Λονδίνου.
Σε λατρέψαμε, θέλουμε την παρέα σου.
-Προσπαθήστε το. -Ναι.
Τομ.
Μεγάλη αγκαλιά.
Χαίρομαι πολύ.
-Ήταν μεγάλη μου χαρά. -Πραγματικά.
Ευχαριστούμε για το τέλειο παιχνίδι.
-Τα λέμε. -Σας αγαπώ.
-Αντίο, Τομ. -Κι εμείς.
Αντίο.
-Λάθος πας. -Πήγαινα σε υπνοδωμάτιο.
Θεέ μου.
Αυτό το παιχνίδι με τρελαίνει.
Καιγόμουν να πω στον Τομ ότι τον βάλαμε τελευταίο.
Νιώθω τύψεις. Με πονάει.
Πραγματικά σου μιλάω,
ούτε μια στιγμή δεν σκέφτηκα να του το πω.
Τζεν, τι μου κάνεις;
Μετά από ακόμα μια συναρπαστική μέρα, οι άλλοι παίκτες πέφτουν για ύπνο,
αλλά ο Κύκλος είναι ακόμα σε φάση Ημέρας Αγάπης
και θα στείλει ένα προσωπικό μεταμεσονύκτιο μήνυμα στον Τσαζ.
"Ειδοποίηση!"
"Τσαζ, ο Κύκλος σού αποκαλύπτει ότι βγήκες πρώτος στην αξιολόγηση".
Αποκλείεται!
Θεέ μου!
"Ως πρώτος στην αξιολόγηση, είσαι ο κρυφός σούπερ ινφλουένσερ!"
Θεέ μου!
"Αύριο θα μπλοκαριστεί ο τελευταίος παίκτης από τον Κύκλο".
Θεέ μου, αυτό ήταν; Τελειώσαμε;
"Κι εσύ θα αποφασίσεις ποιον".
Θεέ μου.
Όπα!
Να μπλοκάρω κάποιον που θεωρώ βάρος
ή να μπλοκάρω άμεσο ανταγωνιστή για να αυξήσω τις πιθανότητες νίκης;
Έχω πολλά να σκεφτώ.
Στη διάρκεια του διαγωνισμού σκεφτόμουν όλους τους άλλους.
Νομίζω ότι ήρθε η ώρα να σκεφτώ εμένα.
Προσεχώς, στο φινάλε του The Circle…
-"Ειδοποίηση!" -"Ειδοποίηση!"
…ο κρυφός σούπερ ινφλουένσερ παίρνει μια μεγάλη απόφαση.
Τι κρυφός και σούπερ;
"Θα αποκλειστεί ο τελευταίος παίκτης".
Όχι.
Ακόμα μία ανατροπή.
"Πρέπει να τον μπλοκάρεις από κοντά".
Όπα!
Τι;
Θεέ μου.
-Θεέ μου. -Γιατί;
"Η τελική σας αξιολόγηση θα κρίνει τον νικητή του Κύκλου". Θεέ μου.
ΠΟΙΟΣ ΑΞΙΖΕΙ ΝΑ ΚΕΡΔΙΣΕΙ;
Οι παίκτες επιτέλους συναντιούνται.
Αλλά μόνο ένας τους θα κερδίσει τα 100.000 δολ.
Ώρα να μάθουμε ποιος είναι ο νικητής του Κύκλου.
Υποτιτλισμός: Δημήτριος Θωμαΐδης